Document ID: 32005D0609

ΑΠΌΦΑΣΗ ΤΗΣ ΕΠΙΤΡΟΠΉΣ
της 8ης Αυγούστου 2005
σχετικά με την τροποποίηση της απόφασης 2005/240/ΕΚ για την έγκριση μεθόδων ταξινόμησης σφαγίων χοίρων στην Πολωνία
[κοινοποιηθείσα υπό τον αριθμό Ε(2005) 2985]
(Το κείμενο στην πολωνική γλώσσα είναι το μόνο αυθεντικό)
(2005/609/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3220/84 του Συμβουλίου, της 13ης Νοεμβρίου 1984, για τον καθορισμό της κοινοτικής κλίμακας ταξινόμησης των σφαγίων χοίρου (1), και ιδίως το άρθρο 5 παράγραφος 2,
Εκτιμώντας τα ακόλουθα:
(1)
Με την απόφαση 2005/240/ΕΚ της Επιτροπής (2), είχε επιτραπεί η χρήση τριών μεθόδων ταξινόμησης σφαγίων χοίρων στην Πολωνία.
(2)
Η κυβέρνηση της Πολωνίας ζήτησε από την Επιτροπή να επιτρέψει τροποποιήσεις στην περιγραφή δύο οργάνων.
(3)
Από την εξέταση του αιτήματος αυτού προέκυψε ότι πληρούνται οι όροι για την έγκριση τροποποιημένης περιγραφής των σχετικών οργάνων.
(4)
Κατά συνέπεια, πρέπει να τροποποιηθεί αναλόγως η απόφαση 2005/240/ΕΚ.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 2005/240/ΕΚ τροποποιείται ως εξής:
1)
Στο μέρος 2, το σημείο 2 αντικαθίσταται από το ακόλουθο κείμενο:
«2)
Το όργανο πρέπει να είναι εφοδιασμένο με συστοιχία μορφοτροπέων υπερήχων, 3,5 MHz (U-Systems).
Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας με τη βοήθεια του ίδιου του οργάνου Ultra-FOM.».
2)
Στο μέρος 3, το σημείο 2 αντικαθίσταται από το ακόλουθο κείμενο:
«2)
Το όργανο πρέπει να είναι εφοδιασμένο με 16 μορφοτροπείς υπερήχων, 2 MHz (GE Inspection Technologies).
Τα στοιχεία των υπερήχων περιλαμβάνουν μετρήσεις που αφορούν το πάχος του υποδόριου λίπους και το πάχος των μυών.
Τα αποτελέσματα των μετρήσεων μετατρέπονται σε εκτιμώμενη περιεκτικότητα σε άπαχο κρέας με τη βοήθεια ηλεκτρονικού υπολογιστή.».
Άρθρο 2
Η παρούσα απόφαση απευθύνεται στη Δημοκρατία της Πολωνίας.
Βρυξέλλες, 8 Αυγούστου 2005.

Labels: 18
17
6